Porin kaupunki lähetti tuhansia rakkauskirjeitä ympäri Suomen – Herättävät ihmetystä ja ihastusta

Porin kaupunki on postittanut tuhansia rakkauskirjeitä entisille porilaisille ympäri Suomea. Kirjeiden tarkoituksena on houkutella paluumuuttajia kaupunkiin ja kohottaa Porin brändiä. Sosiaalisen median otannan perusteella kirjeet on otettu vastaan ilolla. Porin kaupunki on postittanut yhteensä 13 000 kirjettä. Kaikille entisille porilaisille kirje ei ole vielä saapunut. Moni odottelee jo Twitterissä omaa rakkauskirjettään. Moni kirjeen saanut myös ihmettelee somessa, mistä oikein on kysymys.